《寒食》
宋代·程公许

卖饧箫咽纸鸢飞，愁思惊随节物来。
誓墓可能同逸少，操音谁复悯钟仪。
松楸此日空瞻望，桃李当年奉宴嬉。
投老与公同一恨，凄风撩乱我心哀。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。